Langebaan se munisipale raad het in 1978 'n wapen by die Buro vir Heraldiek geregistreer : In goud, 'n keper van rooi belaai met drie heraldiese fonteine, in die skildhoof vergesel van twee galeie met seile ingehaal, alles van blou, vlae en wimpels wapperend van rooi, en in die skildvoet van 'n swemmende dolfyn van blou. Die helmteken was 'n blou skulp en die wapenspreuk "E mare tranquillitas".
Langebaan het een staatskool, die Primêre Skool Langebaan, asook 'n privaat laerskool, Topolino, en 'n privaat, gekombineerde skool, Curro, wat in 2007 met onderrig begin het.